Как се пише загрети или загряти?


 Правилно е да се пише ***загрети***.



 Правописът на думата се подчинява на правилото за променливото ***я*** (ятовия преглас). Променливо е онова ***я***, което при определени фонетични условия преминава в ***е***. Пише се ***я***, когато са изпълнени едновременно три условия:



 1) ***я*** се намира в сричка под ударение;
  

 2) сричката след ***я*** съдържа една от гласните ***а, о, у, ъ*** или ***я*** е в последната сричка на думата;
  

 3) след ***я*** не следва никоя от съгласните ***ж, ч, ш, й***.



 В думата ***загрети*** не е изпълнено второто условие – сричката след променливото ***я*** не съдържа никоя от гласните ***а, о, у*** или ***ъ***.



 Във формите за м.р., ж.р. и ср.р. ед.ч. се пише ***я***, защото са изпълнени и трите посочени условия: ***загрят******, загрята, загрято***. Загрят се пише с **е**, когато е членувана - ***загретият, загретия***.



 Примери:



*Двете течности трябва да са добре **загрети**, но без да са достигнали степен на завиране.*



*Чайникът трябва да бъде **загрят** на не повече от 80 градуса преди запарване на чая.*

